CELEX: 32004R0048
Language: bg
Date: 2003-12-05
Title: Регламент (ЕО) № 48/2004 на Европейския парламент и Съвета от 5 декември 2003 година относно изготвянето на годишните статистически данни на Общността за стоманодобивната промишленост за референтните години 2003—2009 г.

Важна правна забележка

|

32004R0048

Официален вестник n° L 007 , 13/01/2004 стр. 0001 - 0006 специално чешко издание глава 13 том 33 стр. 3  - 8 специално испанско издание глава 13 том 33 стр. 3  - 8 специално унгарско издание глава 13 том 33 стр. 3  - 8 специално литвийско издание глава 13 том 33 стр. 3  - 8 LV.ES глава 13 том 33 стр. 3  - 8 MT.ES глава 13 том 33 стр. 3  - 8 PL.ES глава 13 том 33 стр. 3  - 8 SK.ES глава 13 том 33 стр. 3  - 8 специално словенско издание глава 13 том 33 стр. 3  - 8

		20031205Регламент (ЕО) № 48/2004 на Европейския парламент и Съветаот 5 декември 2003 годинаотносно изготвянето на годишните статистически данни на Общността за стоманодобивната промишленост за референтните години 2003—2009 г.ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 285, параграф 1 от него,като взеха предвид предложението на Комисията [1],като взеха предвид становището на Европейски икономически и социален комитет [2],като действаха в съответствие с процедурата по член 251 от Договора [3],като имат предвид, че:(1) Статистическите данни за стоманодобивната промишленост се основаваха на Договора за създаване на Европейската общност за въглища и стомана (ЕОВС), която приключи съществуванието си на 23 юли 2002 г.(2) Регламент (ЕО) № 1840/2002 [4] на Европейския парламент и на Съвета от 30 септември 2002 г. беше приет, за да осигури продължаването до 31 декември 2002 г. на статистическата система за стомана след изтичането на Договора за ЕОВС.(3) Необходимо е да се продължи събирането на статистически данни за стоманодобивната промишленост за целите на прилагането на бъдещата политика на Общността по отношение на стоманодобивната промишленост. Никоя друга съществуваща статистическа система на европейско ниво не е в състояние да обезпечи нуждите от такива статистически данни. Следователно е необходим нов регламент, основан на Договора за Европейската общност, за събирането на статистически данни от Общността за стоманодобивната промишленост.(4) Регламент (ЕО) № 322/97 на Съвета от 17 февруари 1997 г. за статистиката на Общността [5] представлява референтната рамка за разпоредбите на този регламент.(5) Необходим е преходен етап от 2003 г. до 2009 г. за определяне дали статистическата информация за стоманодобивната промишленост може да бъде интегрирана в други статистически системи.(6) Предприятията от стоманодобивната промишленост имат нужда от информация за целия свят относно инвестициите и капацитета, за да преценяват възможния бъдещ недостиг на капацитет или свръхкапацитет за конкретни класове стоманени продукти. Статистиката на Общността за инвестициите и капацитета допринася за глобалната мрежа за информация относно световните капацитети за производство на стомана, организирана под егидата на ОИСР.(7) Статистиката за потреблението на енергия в стоманодобивната промишленост дава информация не само за потреблението на енергия и производството в рамките на стоманодобивната промишленост, но косвено и за изпускането на вредни емисии.(8) Статистиката за наличието на запаси от чугунен и стоманен скрап са необходими за следенето на тази важна суровина за производството на стомана.(9) Мерките, необходими за прилагането на този регламент, трябва да се приемат в съответствие с Решение 1999/468/ЕО на Съвета от 28 юни 1999 г. което предвижда процедурите за упражняване на правомощията по прилагането, дадени на Комисията [6].(10) Комитетът за статистическата програма беше консултиран в съответствие с член 3 от Решение 89/382/ЕИО на Съвета, Евратом [7].ПРИЕХА НАСТОЯЩИЯ РЕГЛАМЕНТ:Член 1ЦелЦелта на настоящия регламент е да установи обща рамка за систематично изготвяне на статистически данни на Общността за стоманодобивната промишленост за референтните години 2003—2009 г.Член 2ОпределенияЗа целите на настоящия регламент термините "статистически данни на Общността" и "изготвяне на статистически данни" имат значенията, дадени им в Регламент (ЕО) № 322/97.Член 3ОбхватНастоящият регламент обхваща данни за стоманодобивната промишленост, която се определя като група 27.1 от статистическата класификация на стопанските дейности в Европейската общност, (NACE Rev. 1), установена с Регламент (ЕИО) № 3037/90 на Съвета [8].Където добавената стойност по факторни разходи на предприятията на стоманодобивната промишленост в държавите-членки представлява по-малко от 1 % от общата за Общността, не е необходимо да се събират данните за характеристиките.Член 4ХарактеристикиПредставяните данни, които трябва да отговарят на формата, представен в приложението са свързани с характеристиките на стопанските единици по видове дейност, както са дефинирани в Регламент (ЕИО) № 696/93 на Съвета от 15 март 1993 г. относно статистическите отчетни единици за наблюдението и анализа на производствената система в Общността [9] и с предприятията с 50 или повече души персонал.Член 5Време, за което се отнасят, и периодичностДържавите-членки събират на годишна база данните, определени в приложението, за първи път за година 2003 и за всяка следваща година до 2009 г.Член 6Представяне на данните1. Държавите-членки представят на Комисията (Евростат) данни и метаданни за стоманодобивната промишленост, които са агрегирани за единиците, посоченши в член 4. Представянето на данните включва поверителни данни в съответствие с действащите разпоредби на Общността относно представянето на данни, обект на изискване за поверителност.2. Държавите-членки представят данните и метаданните в електронен вид. Представянето е съобразено със съответния стандарт за обмен на информация, одобрен съгласно процедурата по член 8, параграф (2). Евростат предоставя подробна документация относно одобрените стандарти и предоставя насоки за прилагането на тези стандарти в съответствие с изискванията на настоящия регламент.3. Държавите-членки представят данните и метаданните в срок от шест месеца от края на референтната година. В съответствие с процедурата, упомената в член 8, параграф 2 обаче, Комисията може да удължи този период до 12 месеца за първото представяне на данни за тези държави-членки, които срещат трудности при приложението на настоящия регламент.Член 7Мерки за приложениеСледните мерки за приложението на този регламент се предвиждат в съответствие с процедурата по член 8, параграф 2:а) всяка промяна на списъка с характеристиките, при условие че държавите-членки не се обременяват с никаква значителна тежест;б) форматите за представяне на данните и първия период за представяне.Член 8Процедура1. Комисията се подпомага от Комитета за статистическата програма, създаден с член 1 от Решение 89/382/ЕИО, Евратом.2. Където се посочва в настоящият параграф, ще се прилагат членове 5 и 7 от Решение 1999/468/ЕО, като се вземат пред вид разпоредбите на член 8 от него.Периодът, предвиден по член 5, параграф 6 от Решение 1999/468/ЕО, се определя на три месеца.3. Комитетът приема свой процедурен правилник.Член 9ОтчетиВ срок от пет години от влизането в сила на настоящия регламент Комисията представя отчет пред Европейския парламент и Съвета относно неговото приложение.По-конкретно отчетът:а) дава оценка за ползите за Общността, държавите-членки и доставчиците и потребителите на статистическа информация от изготвените статистически данни в сравнение с разходите за тях;б) дава оценка на качеството на генерираните статистически данни;в) проверява синергията с другите дейности на Общността;г) предлага промени, които се считат за необходими за усъвършенстване на функционирането на този регламент.Член 10Влизане в силаНастоящият регламент влиза в сила на 20-ия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 5 декември 2003 година.За Европейския парламентПредседателP. CoxЗа СъветаПредседателP. Lunardi[1] ОВ C 45 E, 25.2.2003 г., стр. 154.[2] ОВ C 133, 6.6.2003 г., стр. 88.[3] Становище на Европейския Парламент от 13 май 2003 г. (все още непубликувано в Официален вестник) и Решение на Съвета от 17 ноември 2003 г.[4] ОВ L 279, 17.10.2002 г., стр. 1.[5] ОВ L 52, 22.2.1997 г., стр. 1.[6] ОВ L 184, 17.7.1999 г., стр. 23.[7] ОВ L 181, 28.6.1989 г., стр. 47.[8] ОВ L 293, 24.10.1990 г., стр. 1.г. Регламент, последно изменен с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).[9] ОВ L 76, 30.3.1993 г., стр. 1. Регламент, последно изменен с Регламент (ЕО № 1882/2003.)--------------------------------------------------20031205ПРИЛОЖЕНИЕДАННИ ПО ЧЛЕНОВЕ 4, 5 И 6, КОИТО ТРЯБВА ДА СЕ ПРЕДСТАВЯТ НА ЕВРОСТАТ1. Годишни статистически данни за баланса на стоманения и чугунен скрап(Мерна единица: тон) |Код | Наименование |Баланс на стоманения и чугунен скрап1010 | Наличности в първия ден на годината |1020 | Произтичащи в рамките на работите |1030 | Постъпления (1031 + 1032 + 1033) |1031 | —от източници в страната |1032 | —от други държави — членки на Общността |1033 | —от трети страни |1040 | Общо налице (1010 + 1020 + 1030) |1050 | Потребление общо… |1051 | … от които електропещи |1052 | … от които скрап от неръждаема стомана |1060 | Доставки |1070 | Наличности в последния ден от годината (1040 – 1050 – 1060) |2. Потребление на горива и енергия, и баланс на електроенергията в стоманодобивната промишленостЧаст А: Годишна статистика на потреблението на горива и енергия с разбивка по вид инсталация [*](Единица: тонове или гигаджаули (GJ) |Код | Наименование | Коментар |Потребление на горива и енергия2010 | Твърди горива (2011 + 2012) | тонове |2011 | Кокс | тонове |2012 | Други твърди горива | тонове |2020 | Течни горива | тонове |2030 | Газ (2031 + 2032 + 2033 + 2034) | GJ |2031 | Доменен газ | GJ |2032 | Коксов газ | GJ |2033 | Конверторен газ | GJ |2034 | Друг газ | GJ |2040 | Външни доставки на доменен газ | GJ |2050 | Външни доставки на конверторен газ | GJ |Част Б: Годишна статистика за баланса на електроенергията в стоманодобивната промишленост(Единица: MWh) |Код | Наименование |Баланс на електроенергията в стоманодобивната промишленост3100 | Ресурси (3101 + 3102) |3101 | Брутно производство |3102 | Постъпления отвън |3200 | Използвани (3210 + 3220 + 3230) |3210 | Потребление от заводи (3211 + 3212 + 3213 + 3214 + 3215 + 3216 + 3217) |3211 | Завод за агломерация и завод за подготовка на шихтата |3212 | Доменни пещи и електропещи за чугунодобив |3213 | Електростопилни цехове и цехове за непрекъснато леене |3214 | Други стопилни цехове и цехове за непрекъснато леене |3215 | Прокатни станове |3216 | Електроцентрали |3217 | Други инсталации |3220 | Доставки за навън |3230 | Загуби |3. Проучване на инвестициите в чугунодобивната и стоманодобивната промишленост(разходи и капацитет)Част А: Годишна статистика на разходите(в милиона евро) |Код | Наименование |Инвестиционни разходи в чугунодобивната и стоманодобивната промишленост4010 | Коксодобивен завод |4020 | Завод за подготовка на шихтата |4030 | Завод за производство на чугун и феросплави (включително и доменни пещи) |4040 | Цехове за топене на стомана |4041 | … включително електрически |4050 | Непрекъснато леене |4060 | Прокатни станове (4061 + 4062 + 4063 + 4064) |4061 | Плоски продукти |4062 | Дълги продукти |4063 | Станове за студено валцуване |4064 | Инсталации за нанасяне на покритие |4070 | Други инсталации |4100 | Общо (4010 + 4020 + 4030 + 4040 + 4050 + 4060 + 4070) |4200 | … от които за борба със замърсяването |Част Б: Годишна статистика на капацитета(Единица: 1000 тона годишно) |Код | Наименование |Максимално възможно производство в чугунодобивната и стоманодобивната промишленост (капацитет)5010 | Кокс |5020 | Подготовка на шихтата |5030 | Доменен чугун и феросплави |5040 | Необработена стомана |5041 | —включително електростомана |5042 | —включително от непрекъснатото леене |5050 | Продукти, получени директно чрез горещо валцуване (5051 + 5052) |5051 | Плоски продукти |5052 | Дълги продукти |5060 | Продукти, получени от горещо валцувани продукти (без продуктите с покритие) |5061 | … включително продукти, получени чрез студено валцуване |5070 | Продукти с покритие |[*] - Инсталации за подготовка на шихтата — прокатни станове- Доменни пещи и електропещи за чугун — Електроцентрали- Топилни цехове — Други инсталации.--------------------------------------------------